recursal/SuperWikiNEXT-32B huggingface dataset:
Medzinárodné logo starokatolíckych cirkví
**Utrechtská únia starokatolíckych cirkví** je spoločenstvo združujúce niekoľko starokatolíckych cirkví. Je v plnom sviatostnom spoločenstve s Anglikánskym zväzom cirkví, Nezávislou filipínskou cirkvou a Švédskou (evanjelickou) cirkvou.

Dejiny
------

Po tom čo sa po niekoľkých historických etapách v rôznych obdobiach z rôznych reformných katolíckych prúdov sformovalo *starokatolícke hnutie*, v roku 1889 vznikla tzv. *Utrechtská únia*. Išlo o spoločenstvo v ktorom boli združené nemecká, švajčiarska aj holandská starokatolícka cirkev.

Dnes Utrechtská únia združuje starokatolícke cirkvi v Nemecku, Rakúsku, Švajčiarsku, Holandsku, Česku a Poľsku a inde.

Členské cirkvi
--------------

* Starokatolícka cirkev v Nemecku
* Starokatolícka cirkev v Rakúsku
* Starokatolícka cirkev v Holandsku
* Starokatolícka cirkev v Českej republike
* Poľskokatolícka cirkev v Poľsku
* Kresťanskokatolícka cirkev vo Švajčiarsku
* Starokatolícka delegatúra Utrechtskej únie na Slovensku
* Starokatolícka misia vo Francúzsku
* Starokatolícka cirkev v Chorvátsku a Bosne a Hercegovine
* Starokatolícka cirkev v Dánsku a Švédsku

Utrechtská únia na Slovensku
----------------------------

V roku 2004 Starokatolícka cirkev na Slovensku opustila Utrechtskú úniu. Podľa vlastných slov pre nesúhlas s kňazským svätením žien a litirgickým požehnávaním párov rovnakého pohlavia, ku ktorým pristúpili starokatolícke cirkvi v nemecky hovoriacich krajinách a v Holandsku. Podľa slov Utrechtskej únie bola vylúčená, kedže jej vtedajší biskup Augustín Bačinský prijal biskupskú vysviacku od Antónia José da Costa Raposa, biskupa *Apoštolskej episkopálnej cirkvi v Portugalsku* (dnes zvanej Starokatolícka cirkev v Portugalsku), ktorého Utrechtská únia považuje za tzv. vakantného biskupa (biskupa vysväteného neregulárnym spôsobom).

Od roku 2004 na Slovensku nepôsobila žiadna cirkev s členstvom v Utrechtskej únii. V roku 2016 na Slovensku začala misíjne pôsobiť česká starokatolícka cirkev pod názvom *Starokatolíci v Bratislave*. V roku 2020 bolo spoločenstvo *Starokatolíci v Bratislave* premenované na Starokatolícku delegatúru Utrechtskej únie na Slovensku. Toto spoločenstvo vedie kňaz Martin Kováč, nie je štátom registrovanou cirkvou a netvorí jeden celok so Starokatolíckou cirkvou na Slovensku.

Pozri aj
--------

* Starokatolícka cirkev
* Starokatolícka cirkev na Slovensku
* Starokatolícka delegatúra Utrechtskej únie na Slovensku

Externé odkazy
--------------

* Oficiálny web

Zdroj
-----

* starokatolici.eu
**Veľká Viktóriina púšť** (-slovenský normovaný názov) (po anglicky: Great Victoria Desert) je najväčšia austrálska púšť, ktorá sa nachádza na juhu a západe štátu. Leží vo federálnych štátoch Južná a Západná Austrália. Jej rozloha je 348 750 km², čo predstavuje 4,5 % rozlohy krajiny.

Pomenovanie
-----------

Veľká Viktóriina púšť bola pomenovaná po kráľovnej Viktórii. Pomenoval ju tak britský prieskumník Ernest Giles, ktorý púšťou v roku (počas jej panovania) 1875 prešiel.

Podnebie
--------

Teploty na Veľkej Viktóriinej púšti dosahujú od 18 do 40 °C; počas krátkej zimy (do konca septembra) sa môže dokonca vyskytnúť aj mráz.

Krajina
-------

V púšti sa nachádza množstvo piesočných dún, ale aj riedko zarastené trávnaté územia a slané jazerá. Pozoruhodnou zvláštnosťou sú polmesiacovité duny, tvorené prevažne z hliny. Tvoria sa na záveterných stranách občasných jazier zo sedimentov z jazerného dna.

Referencie
----------

1. ↑  *Názvy geografických objektov z územia mimo SR*: cit. 12. 9. 2013
2. ↑  ga-gov.au: *Deserts*, po anglicky, cit. 12. 9. 2013

Zdroj
-----

*Tento článok je čiastočný alebo úplný preklad článku Große Victoria-Wüste na nemeckej Wikipédii.*
**Tečenie materiálu** alebo **tečenie** alebo **creep** (z angl. *creep*) je termín, ktorý sa používa v materiálovej vede na opis javu časovo závislej plastickej deformácie materiálov. Je charakterizovaný pomalou plastickou deformáciou, ktorá prebieha aj pod medzou sklzu daného materiálu. Jav tečenia je dôležitý obzvlášť pri projektovaní súčiastok dlhodobo vystavených vysokým teplotám pri aplikovanom silovom zaťažení.

Proces creepovej deformácie
---------------------------

Obr. 1 Creepová krivka
Creep pozostáva z troch štádií (pozri obrázok). V primárnom štádiu creepovej deformácie dochádza k postupnému poklesu rýchlosti deformácie, v sekundárnom štádiu dosahuje minimálnu rýchlosť - toto štádium je zvyčajne najdlhšie a trvá aj niekoľko rokov. Terciárne štádium creepu je charakterizované exponenciálnym rastom rýchlosti a konči lomom. Kvôli redukcii nosného prierezu sa zvyšok súčiastky prakticky dolomí silovým lomom. Najdôležitejšie je sekundárne štádium creepu, keďže práve v tomto štádiu je exponovaná súčiastka vystavená prakticky počas celej svojej životnosti. Práve preto sa súčiastky dimenzujú (explicitne alebo implicitne) na základe rýchlosti deformácie v tomto štádiu. Rýchlosť creepovej deformácie je v tomto štádiu ako vidno z obrázku, konštantná.
VAZ 2104
**VAZ 2104**, **2105** a **2107** sú automobily nižšej strednej triedy vyrábané sovietskou a neskôr ruskou automobilkou AvtoVAZ. Výroba prvého vozidla z radu, sedanu VAZ 2105, sa začala v roku 1984 a pokračovala do roku 2010, zvyšné modely zostali vo výrobe až do roku 2012.

Rad zahŕňal skromnejšie vybavený základný model **VAZ 2105**, luxusnejšie vybavený sedan **VAZ 2107** (od 1982) a kombi **VAZ 2104** (od 1984). Vozidlá boli úspešné predovšetkým v Sovietskom zväze a ďalších krajinách socialistického tábora. Mimo RVHP sa vozidlá nazývali Lada Riva alebo Nova. Svoju obľubu si udržali až do konca výroby, pričom modely 2105/2107 boli ešte v roku 2009 3. najpredávanejšími modelmi v Rusku  a v roku 2010 obsadili so 136 006 predanými kusmi dokonca 1. priečku medzi novými automobilmi na ruskom trhu.

Referencie
----------

1. ↑  Lada 2104, 2105 a 2107: Deriváty Fiatu 124 v Togliatti končí, www.auto.cz
2. ↑  Výroba "kombižigulíku" Lady 2104 po 28 rokoch skončila, www.auto.aktualne.centrum.cz
3. ↑   *auto katalog - modelový rok 2002*. [s.l.] : Motor Presse Bohemia, 2001. 306 s. Kapitola Lada, s. 108 - 109.
4. ↑  LÁNÍK, Ondřej. *Ruský trh v roce 2009: Pořadí značek a modelů* [online]. 2010-01-15, [cit. 2010-08-25]. Dostupné online.
5. ↑  Ruský trh v roku 2010: Poradie modelov vedie VAZ 2105/2107, www .auto.cz

Zdroj
-----

*Tento článok je čiastočný alebo úplný preklad článku VAZ 2104 na českej Wikipédii.*

| Lada, značka AvtoVAZ, modely od roku 1970 do súčasnosti |
| --- |
| **Typ** | 1970 | 1980 | 1990 | 2000 | 2010 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Miniautomobil |  |  | Oka |  |
| Malý automobil |  |  |  |  | Kalina | Kalina |
|  |  |  |  |  | Granta |
| Nižšia stredná trieda | 1200/1300 |  |  |  |  |
|  | 1500 |  |  |  |
|  | 1600 |  |  |
|  | Riva/Nova (2105, 2105, 2107) | Largus |
|  |  | Samara/Sputnik | Samara |  |
|  |  |  | 110 / 111 / 112 |  |
|  |  |  |  | Priora | Vesta |
| Minivan |  |  |  | Nadezhda |  |  |
| Off-road |  | Niva / 4x4 | Taiga |
Zvestovanie presvätej Bohorodičke. Mozaika z Chrámu Svätej Múdrosti (Svätej Sofie) v Kyjeve, okolo r. 1040.
Zvestovanie. Ikona sv. Andreja Rubľova, okolo 1405.
**Zvestovanie presvätej Bohorodičke** alebo **Zvestovanie našej presvätej Vládkyni, Bohorodičke Márii, vždy Panne** (csl. Благовѣщенїе пресвѧтой Богородицы; gr. Εὐαγγελισμός τῆς Θεοτόκου) je jedným z dvanástich veľkých sviatkov v gréckokatolíckej a pravoslávnej cirkvi. Slávi sa vždy 25. marca, neprekladá sa ani vtedy, ak pripadne na Veľký piatok či na Paschu. Je to jediný veľký sviatok, ktorý sa slávi v období Veľkého pôstu.

Sviatok má ako svoju nosnú tému zvestovanie vtelenia Božieho Slova. Táto udalosť je opísaná v Evanjeliu podľa sv. Lukáša 1, 28-33.

Zvestovanie presvätej Bohorodičke má predsviatok 24. marca a posviatok 26. marca, kedy sa slávi Zhromaždenie k archanjelovi Gabrielovi. Ak sviatok pripadne na niektorý pôstny deň (od pondelka do piatku), slávi sa v tento deň večiereň s liturgiou svätého Jána Zlatoústeho. Bohoslužobné texty sviatku Zvestovania vychádzajú najmä zo starozákonných biblických citátov - proroctiev, ktoré podľa patristickej tradície ohlasujú Krista.

Slávenie tohto sviatku v Konštantínopole je dobre doložené už v 6. storočí.

V deň sviatku je výrazná úľava z pôstnej disciplíny (môže sa jesť ryba). V Gréckokatolíckej cirkvi na Slovensku je Zvestovanie presvätej Bohorodičke prikázaným sviatkom.

Iné projekty
------------

Commons
* Spolupracuj na Commons Commons ponúka multimediálne súbory na tému **Zvestovanie presvätej Bohorodičke**

Zdroje
------

* Manel NIN: Boh sa stáva človekom, aby Adama urobil bohom. Sviatok Zvestovania presv. Bohorodičke v byzantskom obrade.

| * z
* d
* u
Liturgický rok v byzantskom obrade |
| --- |
| Pohyblivé sviatky | Lazárova sobota  ·  Kvetná nedeľa  ·  Veľký týždeň  ·  Veľký štvrtok  ·  Veľký piatok  ·  Veľká sobota  ·  Pascha  ·  Nedeľa Paschy  ·  Svetlý týždeň  ·  Svetlý pondelok  ·  Tomášova nedeľa  ·  Nanebovstúpenie Pána  ·  Zostúpenie Svätého Ducha (Päťdesiatnica) |
| Nepohyblivé sviatky | Narodenie Bohorodičky  ·  Pokrov (Ochrana) Bohorodičky  ·  Vstup Bohorodičky do chrámu  ·  Narodenie Ježiša Krista  ·  Obrezanie Pána  ·  Bohozjavenie  ·  Stretnutie Pána  ·  Zvestovanie presvätej Bohorodičke  ·  Premenenie Pána  ·  Zosnutie Bohorodičky |
| Pôstne obdobia | Filipovka  ·  Veľký pôst  ·  Apoštolský (petro-pavlovský) pôst  ·  Uspenský pôst |
VAZ 2101
**VAZ 2101** je sovietsky automobil nižšej strednej triedy vyrábaný v rokoch 1970 až 1988. Bol to **prvý model** vyrábaný vo Volžskom automobilovom závode (VAZ) v meste Togliatti (Toljatti).

Malý osobný automobil sa na sovietskom trhu predával pod menom **Žiguli** (rusky *Жигули*). Bol pomenovaný podľa Žiguľovských hôr (Жигулëвские горы), ktorých centrom je mesto Žigulovsk. Ležia na opačnom (pravom) brehu Volgy ako VAZ v Togliatti, smerom na mesto Samara.

Pre exportné trhy sa používal názov Lada, v západných krajinách sa predával pod označením **Lada 1200**. Voz vychádzal z talianskeho Fiatu 124, ktorý pre potreby ruských ciest prešiel radom zmien, vrátane inštalovania úplne nového štvorvalcového motora. Pôvodný Fiat 124 získal v roku 1967 cenu Európske auto roka. Model 2101 sa stal veľmi obľúbeným najmä v domácom Sovietskom zväze, ale aj v ostatných krajinách socialistického tábora a stal sa základom pre vývoj ďalších modelov značky VAZ.

Začiatok výroby: 1970

Motor: OHC štvorvalcový motor s objemom 1 198 cm3 uložený vpredu

Výkon: 44 kW (60 k) prenesený štvorstupňovou manuálnou prevodovkou na zadné kolesá. Auto s hmotnosťou 955 kg dosiahlo maximálnu rýchlosť 140 km/h. 

Karoséria: päťmiestne štvordverové auto s karosériou sedan ponúkalo úložný priestor 380 litrov.

Pozri aj
--------

* Lada (automobil)
* AvtoVAZ

Referencie
----------

1. ↑  LILLYWHITE, David. *Encyklopedie klasických automobilů*. Praha : Ottovo nakladatelství, 2005. ISBN 80-7360-312-8.

Zdroj
-----

*Tento článok je čiastočný alebo úplný preklad článku VAZ 2101/2102 na českej Wikipédii.*

| Lada, značka AvtoVAZ, modely od roku 1970 do súčasnosti |
| --- |
| **Typ** | 1970 | 1980 | 1990 | 2000 | 2010 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Miniautomobil |  |  | Oka |  |
| Malý automobil |  |  |  |  | Kalina | Kalina |
|  |  |  |  |  | Granta |
| Nižšia stredná trieda | 1200/1300 |  |  |  |  |
|  | 1500 |  |  |  |
|  | 1600 |  |  |
|  | Riva/Nova (2105, 2105, 2107) | Largus |
|  |  | Samara/Sputnik | Samara |  |
|  |  |  | 110 / 111 / 112 |  |
|  |  |  |  | Priora | Vesta |
| Minivan |  |  |  | Nadezhda |  |  |
| Off-road |  | Niva / 4x4 | Taiga |
**Halogénkarboxylová kyselina** je karboxylovou kyselinou, ktorá má v reťazci funkčnej skupiny nahradený atóm vodíka atómom halogénu. Patrí preto medzi substitučné deriváty.

Vlastnosti
----------

Väčšina z nich sú kryštalické látky, dobre rozpustné vo vode alebo v liehu. Majú leptavé účinky, sú toxické a veľmi reaktívne.

Sila halogénkarboxylových kyselín je vzhľadom k zápornému indukčnému efektu halogénu, je vyššia ako východzej kyseliny. Vplyv substituenta, s rastúcou vzdialenosťou od karboxylovej skupiny klesá. Sila rastie s rastúcim počtom naviazaných halogénov.

C**Cl**H2-CH2-CH2-COOH < CH3-CH**Cl**-CH2-COOH < CH3-CH2-CH**Cl**-COOH
CH3-COOH < CH2Cl-COOH < CHCl2-COOH < CCl3-COOH

Príprava
--------

* α-halogénkyseliny pripravujeme katalytickou halogenáciou karboxylových kyselín.  
CH3-COOH + Cl2 → CH2Cl-COOH + HCl
* Adíciou halogénovodíka s nenasýtenými karboxylovými kyselinamy.  
CH2=CH-COOH + HCl → CH3-CHCl-COOH
* Aromatické halogénkarboxylové kyseliny pripravíme klasickou elektrofilnou halogenáciou. Môžeme tiež zoxidovať bočný reťazec alkylhalogenidarénov.

Reakcie
-------

* Hydrolýzou α-halogénkyselín získame príslušnú hydroxykyselinu a uvolni sa halogénovodík.  
R-CHX-COOH + H2O → R-CH(OH)-COOH + HX
* Hydrolýzou γ-halogénkyselín a ďalším následným prepojením oboch OH skupín pri odštiepení vody vzniká laktón.
* Elimináciou halogénovodíku, pripravíme nenasýtené karboxylové kyseliny.  
R-CHX-CH2-COOH - HX → R-CH=CH-COOH

Zdroj
-----

*Tento článok je čiastočný alebo úplný preklad článku Halogenkarboxylové kyseliny na českej Wikipédii.*


|  |  |
| --- | --- |
| Portal | Chemický portál |
**Euthykles** alebo **Euthyklés** (starogr.  *Εὐθυκλής* – *Euthykles*, iný prepis: *Euthyklés*) bol víťaz päťboja na olympijských hrách v roku 488 pred Kr.

Euthykles z epizefyrskej Lokridy zvíťazil pravdepodobne na 73. olympijských hrách v pentathlone (v päťboji). Túto disciplínu zaviedli v Olympii na 18. hrách v roku 708 pred Kr. a jej prvým víťazom bol Lampis zo Sparty. Pentathlon pozostával zo skoku do diaľky, z behu na jedno stadion, hodu diskom, hodu oštepom a zo zápasenia. V starovekom Grécku bol pentathlon veľmi obľúbený.

Meno olympionika Euthykla je uvedené na oxyrhynskom papyruse (P.OXY. 2212, fr. 1 b) z egyptského náleziska v Oxyrhynchu, editovaného v roku 1948 britským klasickým filológom a papyrológom Edgarom Lobelom. Na tomto papyruse je zlomok z elégií *Aitia 3* od básnika Kallimacha z Kyrény, ktorý uvádza legendu, že olympijský víťaz Euthykles bol rodnou Lokridou vyslaný ako vyslanec do susedného mesta, odkiaľ sa domov vrátil s drahým darom (s mulicou). Spoluobčania ho následne nespravodlivo obvinili, že prijal úplatok a v návale hnevu mu poškodili sochu. Tento čin ale nenechal bez potrestania boh Apolón, ktorý na Lokrijčanov zoslal mor. Podľa mnohých odborníkov má táto legenda pokračovanie v náhrobnom epigrame (fr. 64 Pf.) básnika Simonida z Keu, kde sa uvádza, že Lokrijčania počúvnuc radu Pýtie uctievali jeho sochu ako samotného boha Dia.

Referencie a bibliografia
-------------------------

1. 1 2  Nigel Nicholson *The Poetics of Victory in the Greek West*, str. 101
2. ↑  Kallimachos, *Aitia 3*, fr. 3,84-85.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
4. ↑  Eusebios, *Kronika* 2,193.
5. 1 2  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.
6. 1 2  Annette Harder *Callimachus - Aetia*, str. 261

Pozri aj
--------

* Zoznam olympijských víťazov staroveku
**Anatolij Arkadievič Blagonravov** (rus. Анатолий Аркадьевич Благонравов; \* 1. jún 1894, Aňkovo, Ruská ríša – † 4. február 1975, Moskva, ZSSR) bol sovietsky fyzik, vedec v oblasti mechaniky (balistiky), akademik.

Život
-----

V roku 1916 ukončil štúdium na Michailovskej delostreleckej škole. Bojoval v prvej svetovej vojne. Po skončení občianskej vojny pokračoval v štúdiu na Vyššej delostreleckej škole, ktorú skončil v roku 1924 a Moskovskej vojenskej akadémii, ktorú ukončil roku 1929. Po získaní doktorátu z inžinierstva v roku 1938 sa stal profesorom na Moskovskej delostreleckej akadémii. Počas 2. svetovej vojny spolupracoval na vývoji pechotných a delostreleckých zbraní. V povojnovom období sa venoval vývoju rakiet. V roku 1953 sa bol menovaný do funkcie riaditeľa Inštitútu mechaniky Sovietskej akadémie vied. Od roku 1959 viceprezident organizácie COSPAR. Významnou mierou sa podieľal na vypustení prvej umelej družice zeme - Sputnik 1. V rokoch 1963-1966 ako predseda Komisie pre výskum a využitie kozmického priestoru pri Akadémii vied Sovietskeho zväzu spolupracoval s NASA pri spoločnom mierovom využití vesmíru. Jeho snahy vyvrcholili pol roka po jeho smrti v roku 1975, spoločným programom Apollo-Sojuz.

Bol pochovaný na Novodevičiom cintoríne v Moskve.

Ocenenia
--------

* Zaslúžili dejateľ vedy a techniky RSFSR (1940)
* Hrdina socialistickej práce (1964, 1974)
* Rad Lenina (1940, 2x 1945, 1964, 1974)
* Rad Októbrovej revolúcie
* Rad Červenej zástavy (1919, 1944, 1949)
* Leninova cena (1960)
* Stalinova cena 2. stupňa (1941)

Zdroj
-----


|  |  |
| --- | --- |
| Portal | Astronomický portál |

Encyklopédia astronómie
*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*


Autoritné údaje: * abART: 121717
* GND: 1057562025
* ISNI: 0000 0001 1058 5194
* LCCN: n86103241
* NK ČR: jn20020723105
* VIAF: 40861781
* WorldCat: lccn-n86103241
**Adam Brenkus** (\* 8. január 1999, Dolný Kubín) je slovenský profesionálny futbalista, ktorý hráva na poste stredopoliara v slovenskom klube ViOn Zlaté Moravce.

Klubová kariéra
---------------

### MFK Ružomberok

Brenkus vyrastal v mládežníckom tíme MFK Ružomberok. V A-tíme Ružomberka debutoval 21. júla 2018 v zápase proti ŠKF Sereď (remíza 1:1). Vo svojej prvej sezóne odohral päť zápasov z toho štyri v lige.

Svoj prvý gól strelil 17. júna 2020 v prvom zápase semifinále Slovnaft Cupu proti DAC 1904 Dunajská Streda (remíza 1:1). O týždeň neskôr prispel asistenciou k výhre 3:0 a postupu do finále.

Prvý gól vo Fortuna lige strelil 8. augusta 2020 pri remíze 2:2 s AS Trenčín. V tejto sezóne bol pravidelne súčasťou základnej zostavy a celkovo odohral v sezóne 25 zápasov z toho 23 v lige.

V jesennej časti Fortuna ligy 2021/22 strelil tri góly v 10 zápasov.

#### Hosťovanie v Bardejove

Dňa 12. januára bol Brenkus poslaný na polročné hosťovanie do Partizána Bardejov v 2. lige. V tíme debutoval 26. februára pri remíze 0:0 s KFC Komárno. Hneď v druhom zápase za Bardejov strelil svoj prvý gól pri víťazstve 2:0 nad Petržalkou. Za Bardejov odohral 10 zápasov no s tímom zostúpil do 3. ligy - východ.

### ViOn Zlaté Moravce

Po príchode z hosťovania prestúpil Brenkus do ViOnu Zlaté Moravce. V klube debutoval 16. júla pri prehre 0:2 so Spartakom Trnava. Prvýkrát skóroval 20. augusta proti svojmu bývalému klubu MFK Ružomberok (remíza 2:2). V sezóne odohral 31 zápasov a úspešne sa zachránili vo Fortuna lige v baráži proti Tatranu Prešov.

Štatistiky
----------

### Klubové

*K 22. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| MFK Ružomberok | 2018/19 | Fortuna liga | 4 | 0 | 1 | 0 | ― | ― | 5 | 0 |
| 2019/20 | 10 | 0 | 5 | 1 | 2**1** | 0 | 2**2** | 0 | 19 | 1 |
| 2020/21 | 23 | 1 | 1 | 0 | 1**1** | 0 | ― | 25 | 1 |
| 2021/22 | 10 | 3 | 1 | 2 | ― | ― | 11 | 5 |
| Celkom | 47 | 4 | 8 | 3 | 3 | 0 | 2 | 0 | 60 | 7 |
| Partizán Bardejov (hosť.) | 2021/22 | 2. liga | 10 | 4 | ― | ― | ― | 10 | 4 |
| ViOn Zlaté Moravce | 2022/23 | Fortuna liga | 26 | 7 | 4 | 1 | ― | 1**3** | 0 | 31 | 8 |
| Celkovo | 83 | 15 | 12 | 4 | 3 | 0 | 3 | 0 | 101 | 19 |

Poznámky
**1** Európska liga UEFA
**2** Play-off o Európsku ligu UEFA
**3** Baráž o zotrvanie

Referencie
----------

1. ↑   *FC ViOn* [online]. fcvion.sk, [cit. 2023-07-22]. Dostupné online.

Externé odkazy
--------------

* Adam Brenkus na transfermarkt.com
**Janette Fáberová** (\* 8. december 1973, Lučenec) je tanečnica, trénerka športového tanca a choreografka.

stav – rozvedená

Životopis
---------

V roku 1988 – 1993 navštevovala Stredné odborné učilište služieb v Banskej Bystrici. Pôsobila spolu s J. Fáberom (neskôr manželom) ako tanečný pár v tanečnom klube Rozlet v Banskej Bystrici (1990 – 1992) a v Klube tanečného športu K-DANCE v Banskej Bystrici (1992 – 1999). Od roku 1999 pôsobí v LR COSMETIC DANCE TEAM v Banskej Bystrici, od roku 2007 je majiteľkou Klubu tanečného športu EURODANCE vo Zvolene, kde aj trénuje. Je učiteľkou tanca, venuje sa aj choreografii spoločenských tancou a tvorbe kostýmov. V rámci tanečných súťaží absolvovala mnohé cesty do zahraničia, kde dosiahla spolu s partnerom významné ocenenia. Od roku 2001 je zástupkyňou párov Slovenského tanečného športu.

Ocenenie
--------

* Cena primátora mesta B.Bystrica za rok 2001

Literatúra
----------

* Kto bol kto v Banskej Bystrici v roku 2001

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**Strunovce** (lat. Nematomorpha alebo Gordiacea) sú trieda zvliekavcov. Dnes sa v rámci zvliekavcov presnejšie zaraďujú do taxónu Nematoida (čiže sú sesterským taxónom taxónu Nematoda), staršie sa v rámci zvliekavcov presnejšie zaraďovali do kmeňa chobotohlavce. 

Sú to štíhle červovité živočíchy, podobné hlístovcom. Telo je kryté pevnou kutikulou, v dospelosti je dosť tuhé, strunovitej konzistencie. Tráviaca sústava je sčasti redukovaná – črevo síce býva vyvinuté, ale ústa
zarastajú. Vylučovacie orgány tiež zanikajú. Sú to gonochoristy s pohlavným dimorfizmom, samce majú na konci tela vidlicovitý výkroj na uchopenie samice počas kopulácie. Larvy majú skrátené telo s chobotom v hlavovej časti. Parazitujú v telovej dutine článkonožcov, v dospelosti žijú voľne vo vode, kde sa pária. U nás bolo zistených asi 15 druhov, z nich najhojnejšie sú *Gordionus violaceus* (parazituje v bystruškách *Carabus violaceus* a *Carabus coriaceus*) a *Parachordodes tolosanus*  (parazituje v menších druhoch z rodu Calathus, opäť z čeľade *Carabidae*).

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Strunovce (okrúhlovce)**
* Spolupracuj na Wikidruhoch Wikidruhy ponúkajú informácie na tému **Strunovce (okrúhlovce)**

Externé odkazy
--------------

* PaedDr. Valerián Franc CSc.: Systém a fylogenéza živočíchov – bezchordáty – zdroj, z ktorého (pôvodne) úplne alebo čiastočne čerpal tento článok.
**Metamizol** (medzinárodný nechránený názov) je analgetikum, antipyretikum (látka na zníženie bolesti a znižovanie teploty) a má aj spazmolytický účinok (t. j. proti kŕčom hladkého svalstva).[nefunkčný odkaz]

Vyrába ho a predáva napríklad Zentiva ako súčasť lieku s obchodným názvom Algifen (kde je zmiešaný s pitofenónom a fenpiveriniom), no je vyrábaný a predávaný aj v rámci mnohých iných značiek pod rôznymi menami. ATC kód je N02BB02.

Prvýkrát ho vyrobila firma Hoechst v roku 1920 a už v roku 1922 bol vyrábaný masovo. Jeho dostupnosť klesla v sedemdesiatych rokoch dvadsiateho storočia, kedy sa zistilo, že môže, hoci s malou pravdepodobnosťou, prispieť k vzniku agranulocytózy. V niektorých krajinách bol následne úplne zakázaný (alebo povolený len pre zvieratá), v iných je dostupný len v liekoch na predpis. Niektoré štáty viedli k zákazu opakované výskyty anafylaktických reakcií v súvislosti s jeho užívaním.

Referencie
----------

1. ↑  . Dostupné online.
2. ↑   *ALGIFEN* [online]. Státní ústav pro kontrolu léčiv, [cit. 2013-03-21]. Dostupné online.
3. ↑   *Consolidated List of Products Whose Consumption and/or Sale Have Been Banned, Withdrawn, Severely Restricted of Not Approved by Governments* [online]. New York: The Department of Economic and Social Affairs of the United Nations Secretariat, 2005, [cit. 2013-03-21]. Dostupné online. (anglicky)

Zdroj
-----

*Tento článok je čiastočný alebo úplný preklad článku Metamizol na českej Wikipédii.*
**Brilantná čierna BN** (iné názvy: **brilantná čierna PN**, **brilantná čierna A**, **čierna PN**, v potravinárstve: **E 151**) je syntetické čierne azofarbivo. Je rozpustné vo vode. Zvyčajne sa dodáva ako tetrasodná soľ. Má vzhľad pevného, ​​jemného prášku alebo granúl. Povolené sú aj vápenaté a draselné soli.

V potravinárstve sa používa v potravinárskych dekoráciách a náteroch, dezertoch, sladkostiach, zmrzline, horčici, džemoch z červeného ovocia, nealkoholických nápojoch, ochutených mliečnych nápojoch, rybích pastách a iných potravinách.

Brilantná čierna je zakázaná v Spojených štátoch, Švajčiarsku a Japonsku. Je povolená v Európskej únii. V Nórsku bola zakázaná do roku 2001, keď bola povolená z dôvodu obchodných vzťahov s inými štátmi.

Brilantná čierna sa používa na farbenie živočíšnych vedľajších produktov v kategórii 2.

Referencie
----------

1. ↑  Brilliant Black PN concentration limits
2. ↑   *"EU Approved additives and E Numbers"* [online]. Food Standards Agency, UK, [cit. 2019-10-31]. Dostupné online.
3. ↑

Zdroj
-----

*Tento článok je čiastočný alebo úplný preklad článku Brilliant Black BN na anglickej Wikipédii.*
Obydlie Anasaziov
**Anasaziovia** boli pôvodní obyvatelia Severnej Ameriky. Slovo *Anasazi* v jazyku Navajov znamená *tí starobylí, ktorí nie sú my*.

Anasaziovia pestovali kukuricu, fazuľu, ovocie a bavlnu. Žili v *pueblách* (kmeňových mestách) v jedinečných budovách umiestnených vysoko v kaňonoch. Ich textil, keramika a umelecké predmety boli preslávené. Okolo kaňonu Chaco sa rozkladala sieť 125 dedín spojených cestami v dĺžke 400 km. Anasaziovia mali rozvinuté šamanské rituály s množstvom kmeňových extatických tancov. Preslávili sa jedinečnými znalosťami a legendami, vybudovali podzemné obradné svätyne zvané *kiwa*.

Kultúry Pueblo
--------------

Na juhozápade Severnej Ameriky existovalo v rokoch 700 – 1300 niekoľko podobných kultúr – Anasazi, Mongollon a Hohokam, predchodcovia dnešných Hopiov. Boli to poľnohospodári a obchodníci, žijúci v malých dedinách. Na konci 8. storočia sa presunuli z malých chyží (jám zakrytých strechou) do veľkých spoločných obydlí, z ktorých niektoré pojali až 250 ľudí. Využívali zavlažovacie systémy a spoliehali sa na *pozorovateľov neba* (šamanov) ktorí predpovedali dážď. Táto jedinečná kultúra zmizla v 14. storočí.

Iné projekty
------------

Commons
* Spolupracuj na Commons Commons ponúka multimediálne súbory na tému **Anasaziovia**

Externé odkazy
--------------

* Rozšírenie Anasaziov

Zdroj
-----

*Tento článok je čiastočný alebo úplný preklad článku Ancient Pueblo Peoples na anglickej Wikipédii.*
Solidus Anastasia II.
**Anastasios II.** (varianty mena pozri v článku Anastáz II.;\* † 721), pôvodným menom Artemios, bol byzantský cisár, ktorý vládol v rokoch 713–715.

Anastasios bol pred svojou cisárskou proklamáciou vysokým štátnym úradníkom (*protoasekretom*), zbehlým predovšetkým vo finančnej správe. Na trón ho vyniesla všeobecná nespokojnosť s vládou Filippika Bardana, za ktorej ríša utrpela porážky na východe aj západe (dobytie Amaseie a Mistheie Arabmi, vpád Bulharov do Trácie), a ktorému sa vytýkala márnotratnosť. Nový cisár podnikol síce niektoré kroky, ktoré mali ríšu ochrániť pred Arabmi (poslal napríklad na východ vojsko pod vedením vojvodcu Konona, neskoršieho cisára Leva III.), ale nedokázal zabrániť strate Herakleie ani vyplieneniu Galatie emirom Maslamom. Keď sa roku 715 rozchýrilo, že Arabi pripravujú loďstvo na napadnutie samotného Konštantínopolu, sústredil Anastasios byzantskú flotilu na ostrove Rodos, vojaci však proti nemu čoskoro revoltovali, vyhlásili za cisára bývalého výbercu daní Theodosia III. a dosiahli jeho uznanie v celej ríši.

Zosadeného cisára, ktorý počas svojej vlády zrušil nariadenie Filipika Bardana o obnove monoteletizmu a vrátil sa k ortodoxnej forme kresťanstva, poslali noví vládcovia Konštantínopola do kláštora, kde strávil niekoľko rokov. Neskôr ho za pokus o vzburu proti Theodosiovmu nástupcovi Levovi III. popravili.

Iné projekty
------------

Commons
* Spolupracuj na Commons Commons ponúka multimediálne súbory na tému **Anastasios II. (Byzantská ríša)**

Externé odkazy
--------------

Anastasiova biografia (po anglicky)

  


|  |
| --- |
| Anastasios II.**Nedynastickí vládcovia** |
| Vladárske tituly |
|
| Predchodca**Filippikos** | **cisár**713 – 715 | Nástupca**Theodosios III.** |

Autoritné údaje: * GND: 1030329826
* VIAF: 294945199
**Anarchosyndikalizmus** je anarchistický smer, ktorý sa snaží o zrušenie klasických kapitalistických ekonomických vzťahov a ich nahradenie samosprávou robotníkov, združených v odborových organizáciách. Rovnako ako komunizmus presadzuje kolektivizmus a revolučný odpor robotníkov, ktorý môže mať podobu násilných činov, teroru, či pacifizmu, obecnejšie však štrajky. 

Červenočierna vlajka anarchistov
Vznikol v 19. storočí, jeho najvýraznejším teoretikom bol Georges Sorel a ide o jediný anarchistický smer, ktorý sa mohol vážnejšie presadiť v praxi – bol hlavným myšlienkovým základom hnutia španielskych anarchistov, ktorí získali významný vlplyv v Španielsku hlavne v roku 1936 a mali nezanedbateľnú rolu na strane republikánov v španielskej občianskej vojne. Na strane anarchistov vtedy blízko Barcelony bojoval aj spisovateľ George Orwell. Anarchosyndikalisti sa zúčastnili aj vtedajšieho povstania radikálnej ľavice vnútri republikánskych síl, ktorého výsledkom bolo oslabenie pozícii španielskeho ľudového frontu. Tento vývoj ale zjavne súvisel so značnou dvojakosťou vojenskej pomoci republikánom zo strany vtedajšieho Sovietskeho zväzu – diktátor Stalin sa v tom čase na jednu stranu chystal uzavrieť spojenectvo s nacistickým Nemeckom a Španielsko nemohol pokladať za súčasť svojej sféry vplyvu, na druhej strane ani nepotreboval, aby kdekoľvek na svete získali akýkoľvek pozitívny ohlas anarchistické myšlienky a činy, odmietajúce autoritu Tretej internacionály – teda v podstate autoritu jeho osoby.

Anarchosyndikalismus si po porážke republikánov v Španielsku isté pozície udržal viac-menej len v niektorých krajinách Latinskej Ameriky.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Anarchosyndikalizmus**
* Spolupracuj na Wikislovníku Wikislovník ponúka heslo ****Anarchosyndikalizmus****
**Ján Čaplovič** z Jasenovej (\* 5. október 1876, Jasenová – † 5. marec 1925, Kovačica) bol slovenský evanjelický kňaz a národný pracovník.

Rodina
------

Pochádzal zo starého šľachtického rodu Čaplovič z Jasenovej (Csaplovics de Jeszenova) a jeho čaplíkovskej vetvy tohto zemianskeho rodu.

* otec: Jozef Alexander Čaplovič
* matka: Anna rod. Lacová
* mal 5 synov, z nich:
	+ Ján Čaplovič – slovenský bibliograf, novinár (1904 – 1976)
	+ Vladimír Čaplovič – literárny historik, učiteľ (1905 – 1963)
* vnuk: Dušan Čaplovič

Životopis
---------

Ľudovú školu navštevoval v Jasenovej a v Dolnom Kubíne. V rokoch 1890 – 1894 študoval na evanjelickom lýceu v Kežmarku, za účasť v slovenskom študentskom spolku *Kytka* musel odísť z Kežmarku a pokračoval v štúdiu v Rimavskej Sobote. Teológiu študoval v rokoch 1897 – 1901 v Šoprone a Rostocku. Po krátkom pôsobení na Slovensku bol od roku 1904 až do svojej smrti evanjelickým farárom v Kovačici. Na svojich pôsobiskách vyvíjal rozsiahlu národnobuditeľskú a ľudovýchovnú činnosť. Po príchode do Kovačice v nemilosti pomaďarčenej cirkevnej vrchnosti. V rokoch 1907 – 1910 suspendovaný pre odpor proti zavedeniu maďarských bohoslužieb (Kovačický súdny proces proti 97 evanjelickým cirkevníkom). Počas celého života na svojich pôsobiskách vyvíjal rozsiahlu národnobuditeľskú a ľudovovýchovnú činnosť. Zaslúžil sa o rozvoj života slovenských evanjelikov na Dolnej zemi.

Referencie
----------

1. ↑  ČAPLOVIČ, Ján. In:  *Biografický lexikón Slovenska*. Zväzok II C – F. Martin : Slovenská národná knižnica; Národný biografický ústav, 2004. 696 s. ISBN 80-89023-44-4. S. 103.

Autoritné údaje: * NK ČR: jx20090826009
* VIAF: 96926280
Vkladanie rozbušiek do blokov C-4
**C-4** alebo aj **C4** je bežný druh plastickej trhaviny známy ako Composition C. Je to vylepšená britská výbušnina PE2, ktorá bola vyvinutá počas 2. svetovej vojny a mala podobné zloženie (kryštalický hexogén, plastifikovaný nízko polárnym alifatickým plastifikátorom).

Zloženie a výroba
-----------------

91 % C-4 tvorí hexogén (RDX), 5,3 % dioktyl sebakát, 2,1 % polyizobutylén, 1,6 % viskózny motorový olej. Ako zmäkčovadlo sa môže použiť aj dietylhexyl adipát (DOA). Konečný materiál je takmer biela pevná látka s podobnou štruktúrou ako modelovacia hlina.

Charakteristika a použitie
--------------------------

C-4 má detonačnú rýchlosť 8 092 m/s.

Veľkou výhodou C-4 je možnosť formovania do akéhokoľvek požadovaného tvaru. C-4 sa môže vkladať do rôznych štrbín, otvorov v budovách, mostov, zariadení a strojov. Takisto sa môže použiť do kumulatívnych náloží, ktoré používajú vojaci. C-4 je charakteristická svojou odolnosťou a spoľahlivosťou. Neexploduje pri náraze, streľbe a ani pri hodení do ohňa. Jedinou účinnou metódou je použitie rozbušky, prípadne prenos detonácie priloženou náložou alebo do masy trhaviny ponorenou bleskovicou náplne aspoň 12 g/m.

Referencie
----------

1. 1 2 3  Global Security: Explosives - Compounds
2. ↑  Ribbands Explosives product page

Iné projekty
------------


|  |  |
| --- | --- |
| Portal | Chemický portál |

Commons
* Spolupracuj na Commons Commons ponúka multimediálne súbory na tému **C-4**
PhDr. **Michal Zeman** (\* 28. január 1956, Trnava) je zakladateľ a organizátor ankety o najlepšieho slovenského futbalistu roka, Ceny Petra Dubovského a ankety o najlepšieho slovenského futbalistu a trénera storočia. Je predseda Čestnej rady Siene slávy slovenského futbalu.

  

Športový novinár a publicista maturoval na bratislavskom gymnáziu Jura Hronca na Novohradskej ulici (1975) a vyštudoval žurnalistiku na Filozofickej fakulte UK (1979). Ako vyslaný redaktor pôsobil na letných i zimných olympijských hrách, od roku 1998 sa zúčastnil na všetkých finálových turnajoch majstrovstiev sveta a Európy vo futbale, od roku 1980 pracoval ako vyslaný redaktor na desiatkách svetových a európskych šampionátov v cyklistike, hokeji, hádzanej, lyžovaní i iných športoch. Ako zástupca Slovenska hlasoval v ankete The Best FIFA o najlepšieho futbalistu a trénera sveta od jej založenia. Je autorom viac ako dvadsiatich športových publikácií o veľkých podujatiach a o významných osobnostiach slovenského športu, ale najmä futbalu. Niektoré jeho knihy preložili do češtiny i angličtiny.

Ocenenia
--------

* Cena Fair Play za aktívne šírenie a propagáciu myšlienok fair play v roku 2019
* Cena literárneho fondu v roku 2013

Výber z tvorby
--------------

* 2001 - *Milovaný a nenávidený*
* 2001 - *A Life Less Ordinary*
* 2002 - *Rebel Galis*
* 2004 - *Slovenské futbalové desaťročie*
* 2005 - *Športové legendy spomínajú* (spoluautor M. Šimo)
* 2009 - *Zlatá cesta do Afriky*
* 2010 - Slovensko prekvapilo svet
* 2011 - *Stovkár Karhan*
* 2012 - *Hatrlo*
* 2012 - Encyklopédia futbalu (spoluautor I. Truchlik)
* 2014 - Brazília 2014
* 2016 - *Ján Kozák - príbeh futbalového rebela*
* 2016 - *Pán šestnástky*
* 2018 - Rusko 2018
* 2019 - Slováci na Tour de France

Externé odkazy
--------------

* Profil autora na martinus.sk s väčšinou diel
* Profil autora na pravda.sk
* Profil v Sieni slávy SFZ
* Zápisnica č. 11/19 zo zasadnutia Výkonného výboru SFZ
* Správa z odovzdávania ocenení Klubu fair play za rok 2019
**Michal Zöldy** (\* 27. marec 1920, Kremnica – † 22. júl 1991, Bratislava) bol slovenský pedagóg a matematik.

Životopis
---------

Narodil sa v Kremnici, kde aj maturoval na gymnáziu v Kremnici, MF vyštudoval na PF SU v Bratislave. 

Ako stredoškolský učiteľ pôsobil na gymnáziu v Kremnici, v Bratislave a na Strednej priemyselnej škole strojníckej taktiež v Bratislave. S PhDr. Vladimírom Václavíkom bol spoluzakladateľ Krajského ústavu pre ďalšie vzdelávanie učiteľov. Z ústavu prešiel ako inšpektor M a F na KNV, odtiaľ na Povereníctvo školstva, neskôr na Ministerstvo školstva, kde bol až do dôchodku (v r. 1985). Sústavne študoval domácu a zahraničnú odbornú literatúru v maďarčine, nemčine, ruštine a francúzštine. Skúsenosti získal i návštevami škôl poľských, maďarských a v Sovietskom zväze. Poznatky potom využil pri zlepšovaní vyučovania v našich školách. Do povedomia učiteľov a žiakov sa zapísal ako neúnavný organizátor matematických olympiád. Angažoval sa pri modernizácii vyučovania matematiky. Písal do slovenských a českých odborných časopisov, ako Matematika a fyzika ve škole, Rozhledy matematicko-fyzikální a iné. Záslužnú prácu vykonal ako spoluautor viacerých učebníc matematiky pre stredné školy. Z jeho iniciatívy vyšli zbierky vyriešených úloh z algebry a geometrie. Z učebníc spomenieme: Matematika pre 3. ročník SVŠ, vetva prírodovedná, SPN, 1968, vyšla v Prahe aj pre slovenské školy v slovenčine. Zbierka riešených úloh z algebry, SPN, 1969. Zbierky riešených úloh z geometrie I. a II. pre SVŠ a SOŠ – vydavateľ SPN, Úlohy o výrokoch a množinách pre 1. ročník gymnázií, SPN, 1970. Matematika – experimentálny učebný text pre 2. ročník gymnázia, 3. časť, SPN, 1980. Anglická geometria pre 3. ročník. Roky na Ministerstve školstva patrili k najplodnejším v živote Michala Zöldyho. Rok čo rok s príslovečnou svedomitosťou pripravoval príklady pre maturitné skúšky. 

Všestranná práca Michala Zöldyho v oblasti matematiky bola r. 1975 ocenená udelením vyznamenania Zaslúžilý člen Jednoty slovenských matematikov a fyzikov. Zomrel 22. júla 1991 v Bratislave.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * ISNI: 0000 0000 5576 2601
* NK ČR: ola2003182140
* SNK: 156789
* VIAF: 84984906
Súradnice: 42°08′13″S 24°45′27″V﻿ / ﻿42,1370537°S 24,7574344°V﻿ / 42.1370537; 24.7574344

**Chrám Nanebovstúpenia Pána** (bulh. Църква „Възнесение Господне" – *Cărkva „Văznesenie Gospodne"*) je pravoslávny chrám z konca 30. rokov 20. storočia ležiaci v centrálnej časti mesta Plovdiv v Plovdivskej oblasti v južnom Bulharsku.

Iné názvy
---------

Chrám je známy aj pod názvami **Chrám svätého Nanebovstúpenia** (bulh. Църква „Свето Възнесение" – *Cărkva „Sveto Văznesenie"*), alebo **Chrám svätého Nanebovstúpenia Pána** (bulh. Църква „Свето Възнесение Господне" – *Cărkva „Sveto Văznesenie Gospodne"*).

Lokalita
--------

Budova leží v centrálnej časti Plovdivu v blízkosti budovy bývalej Katolíckej nemocnice (v súčasnosti vojenská nemocnica) na ulici „Slavianska" (bulh. улица „Славянска") č. 14.

Dejiny a charakteristika
------------------------

Výstavba chrámu prebiehala v období medzi svetovými vojnami a budova bola dokončená v roku 1938. V tomto období prebiehala pomerne rozsiahla výstavba pravoslávnych chrámov na území bulharskej Trácie. Stavali sa tzv. typové chrámy, pričom najčastejšie sa jednalo o chrámy obdĺžnikovitého krížového pôdorysu. Plovdivský chrám Nanebovstúpenia Pána patrí k inému typu. Nie je taký pretiahnutý, ale má viac štvorcový pôdorys. Bočné fasády – južná a severná – sú navyše rozvinutejšie s dôrazom na centrálnu časť, ktorá je vyvýšená. Ako je to obvyklé aj u väčšiny ďalších chrámov z tohto obdobia, aj fasády chrámu Nanebovstúpenia Pána sú jednoduché bez zložitejšej výzdoby. V chrámovom dvore sa nachádza ajazmo.

V súčasnosti je chrám funkčným farským chrámom Bulharskej pravoslávnej cirkvi a konajú sa v ňom pravidelné božské liturgie. Chrámový sviatok je pohyblivý a slávi sa vždy vo štvrtok štyridsať dní po zmŕtvychvstaní Ježiša Krista na sviatok Nanebovstúpenia Krista.

Galéria
-------

* pohľad na chrám zo severovýchodupohľad na chrám zo severovýchodu
* pohľad na západnú fasádu chrámupohľad na západnú fasádu chrámu
* pohľad na východnú fasádu chrámupohľad na východnú fasádu chrámu
* pohľad na severnú fasádu chrámupohľad na severnú fasádu chrámu
* pohľad na vyvýšenú centrálnu časť severnej fasády s oknamipohľad na vyvýšenú centrálnu časť severnej fasády s oknami
* detailný pohľad na zvonicu zo severudetailný pohľad na zvonicu zo severu
* detailný pohľad na zvonicu z východudetailný pohľad na zvonicu z východu

Referencie
----------

1. 1 2 3 4 5 6 7 8 9 10 11  PIŽEV, Aleksandăr; LINKOV, Krasimir. Orthodox Churches in Plovdiv. Plovdiv : Lettera. 2004. 152 s. ISBN 9545165243. S. 33 – 45. (po anglicky)
2. 1 2 3 4 5 6 7  plovdivskamitropolia.bg
3. 1 2 3 4 5  podtepeto.com
4. 1 2 3  hramove.bg

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám Nanebovstúpenia Pána (pravoslávny, Plovdiv)**
Hrob Jaromíra Bázlika a jeho manželky Blanky Bázlikovej, rod. Anrašovanovej (a jej rodičov) v banskobystrickom evanjelickom cintoríne
**Jaromír Bázlik** (\* 26. august 1909, Pukanec – † 1. január 1997, Banská Bystrica) bol slovenský právnik a kultúrny pracovník.

Jeho syn Igor Bázlik, Miroslav Bázlik, jeho manželka Blanka Bázliková (rod. Andrašovanová).

Životopis
---------

Pôsobil na Okresnom a Krajskom súde v Banskej Bystrici v rôznych funkciách. Znalec histórie a kultúrnych tradícií mesta Banská Bystrica. Stál pri zrode Kruhu priateľov hudby v Banskej Bystrici. Spieval v učiteľskom spevokole Hron. Odborný spolupracovník Literárneho a hudobného múzea v Banskej Bystrici a Matice slovenskej v Martine, hlavne v otázkach literárnej a hudobnej kultúry mesta za rakúsko-uhorskej monarchie a z čias I. ČSR. Prekladateľ archívnych dokumentov z maďarčiny, nemčiny, poľštiny, a latinčiny. Autor článkov v regionálnych periodikách.

Literatúra
----------

* Kto bol kto v histórii Banskej Bystrice 1255 – 2000

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
***Eazy-Duz-It*** je debutový štúdiový album amerického repera Eazy-E. Bol vydaný 23. novembra 1988 cez Ruthless Records a Priority Records. Na albume sa objavujú ostatní členovia skupiny N.W.A (Dr. Dre, Ice Cube, MC Ren a DJ Yella). Album sa umiestnil v dvoch rôznych hitparádach a získal 2× platinovú platňu v Spojených štátoch napriek veľmi malej propagácii v rádiách a televíziách. Z albumu vyšli tri single, z ktorých každý je v rebríčku v USA. Remasterovaná verzia z roku 2002 obsahuje skladby z extended play nahrávky 5150: Home 4 tha Sick (1992). Druhá remasterovaná verzia z roku 2013 obsahuje dve bonusové skladby, ktorými sú 12-palcové remixy skladieb „We Want Eazy" a „Still Talkin". Predalo sa ho viac ako 2 milióny kópií. 

  

Eazy-Duz-It je jediný sólový album vydaný za jeho života; zostávajúcich sedem rokov svojho života pokračoval v nahrávaní s N.W.A až do ich rozpadu v roku 1991, neskôr vydal dve sólové EP a pokračoval vo vedení svojho vydavateľstva Ruthless. Jeho druhý a posledný sólový album, Str8 off tha Streetz of Muthaphukkin Compton (1996), vyšiel až zhruba rok po jeho smrti.

Zoznam skladieb
---------------

* Všetky skladby produkoval Dr. Dre a DJ Yella

| # | Názov skladby | Dĺžka |
| --- | --- | --- |
| 1. | „Still Talkin'"   | 3:51 |
| 2. | „Nobody Move"   | 4:49 |
| 3. | „Ruthless Villain"   | 2:59 |
| 4. | „2 Hard Mutha's"   | 4:26 |
| 5. | „Boyz-n-the-Hood (Remix)"   | 6:22 |
| 6. | „Eazy-Duz-It"   | 4:21 |
| 7. | „We Want Eazy"   | 5:01 |
| 8. | „Eazy-er Said Than Dunn"   | 3:41 |
| 9. | „Radio"   | 4:58 |
| 10. | „No More ?'s"   | 3:55 |
| 11. | „Imma Break It Down"   | 3:29 |
| 12. | „Eazy-Chapter 8 Verse 10"   | 2:11 |
| **50:00** |

Referencie
----------

*Tento článok je čiastočný alebo úplný preklad článku Eazy-Duz-It na anglickej Wikipédii.*
Dragster triedy Top Fuel
Chevrolet Camaro z roku 1981 ako dragster
Jazdec Warren Johnson nasadá do dragstera
**Dragster** je špeciálny automobil alebo motocykel, prispôsobený na preteky na krátku vzdialenosť s pevným štartom. Preteky sa obvykle usporadúvajú na vzdialenosť 1 320 stôp (1/4 míle – 402 metrov) ale tiež aj na 200 metrov.

Pôvodne to bol šport prevádzkovaný v Severnej Amerike, ale je populárny aj v mnohých ďalších krajinách všetkých kontinentov.

Vzhľadom ku krátkej vzdialenosti, na ktorej preteky prebiehajú, ide predovšetkým o preteky v zrýchlení. Vozidlá sú konštruované tak, aby boli schopné vyvinúť počas niekoľkých sekúnd čo najväčšiu rýchlosť. Výkony motorov sa pohybujú od pár stoviek koní až po neuveriteľných 8 000 koní, pri ktorých vozidlo zrýchli z 0 na 510 km/h (320 mph) pod 5 sekúnd. Pre dragstery sú typické veľké pneumatiky zo špeciálnych zmesí, ktoré umožňujú preniesť výkon motoru na dráhu. Zrýchlenie v najsilnejších triedach dosahuje hodnotu až 5 G.

V roku 1977 vytvorila Kitty O' Neilová rekord v pretekoch dragsterov. Dosiahla vtedy rýchlosť 628,85 km/h za 3,72 sekundy.

Existuje rad kategórií dragsterov. Základné delenie je na profesionálne a amatérske kategórie, ďalej potom podľa objemu motora, použitého paliva, hmotnosti, typu karosérie, úprav a mnoho iných.

**Profesionálne kategórie:**

* Top Fuel Dragster (TF/D) – najrýchlejšia trieda.
* Top Fuel Funny Car (TF/FC)
* Pro Modified (Pro Mod)
* Pro Stock
* Pro Stock Bike – motocykle

**Ďalšie kategórie:**

* Top Alcohol Dragster
* Top Alcohol Funny Car
* Super Comp/Quick Rod
* Super Gas/Super Rod
* Super Street/Hot Rod
* Super Stock
* Stock
* Sport Compact

Iné projekty
------------

Commons
* Spolupracuj na Commons Commons ponúka multimediálne súbory na tému **Dragster**

Externé odkazy
--------------

* Dragtimes.com
* Draglist.com
Starogrécky chrám
Kresťanský chrám
**Chrám** je budova určená na bohoslužby.

*Chrám* je neutrálne pomenovanie používané bez ohľadu na to, ktorej cirkvi alebo náboženstvu budova patrí.

V minulosti chrámy vznikali na svätých miestach ako svätyne *rukou urobené*. Najprv išlo o ohradenie pozemku kameňmi, ktoré znamenalo azyl. Na týchto miestach sa súdilo, a preto museli byť nejako prevzatí do ochrany tí, ktorých vina sa ešte nedokázala.

Chrám bol vyznačený posvätným predmetom alebo predmetmi. Mohol to byť kameň, ktorý sám osebe je obydlím boha. Časté je aj spodobenie pohlavného údu, ak je božstvo mužské. Najčastejšie však ide o rôzne stavby. Väčšinou sa tu rozlišuje trojaký stupeň svätosti: presväto - sväto - posvätno.

Názov chrámu mohol byť privlastňujúci (chrám Hospodinov alebo Baalov), mohol však tiež vyjadrovať význam chrámu vo svetovom meradle (tak sumerský chrám *Dom základu neba a zeme*). Niekedy názov vyznačoval funkciu, význam chrámu pre prosebníka - napr. babylonský *Dom pozdvihnutia hlavy* = odpustenia hriechov. Po svete je viacero *pupkov Zeme*. Znamená to nielen stred, ale aj miesto, kde bolo dieťa spojené s telom matky. Teda odkiaľ prúdi život.

Špecifické náboženské smery mávajú aj špecifická označenie pre svoje chrámy:

* Kresťanstvo:
	+ Kostol (tiež *chrám Pána*) - slovo, ktorým kresťania označujú svoje chrámy, s výnimkou gréckokatolíkov a pravoslávnych

Na označenie gréckokatolíckeho a pravoslávneho chrámu, sa používa aj slovo cerkev.

* Judaizmus:
	+ Židia chrám nemajú, bol iba Jeruzalemský chrám, synagóga je len modlitebňa

* Islam:
	+ Moslimovia za chrám považujú len mešitu v Mekke, ostatné sú len modlitebne

* Antický chrám - chrám zasvätený antickým božstvám a predstavujúce konkrétny architektonický typ stavby.

* Egyptský chrám - chrámy stavané v starovekom Egypte k pocte egyptských bohov

* Budhizmus:
	+ Budhistický chrám - svätyne budhistov, predovšetkým stúpy a pagody v južnej Ázii, juhovýchodnej Ázii a na Ďalekom východe

Okrem toho existujú ešte termíny upresňujúce význam chrámu (v kresťanstve sú to katedrála, bazilika a bazilika minor).

Referencie
----------

1. ↑  KREJČÍ, Aleš. Stúpy a pagody. vyd. 2011. [online] Bulletin Panorama, str. 13-14, [cit. 2014-01-29] Dostupné online

Pozri aj
--------

* Kresťanská sakrálna architektúra

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Chrám**
* Spolupracuj na Commons Commons ponúka multimediálne súbory na tému **Chrám**

Externé odkazy
--------------

* FILIT – zdroj, z ktorého pôvodne čerpal tento článok.